rlitschk/wikidir huggingface dataset:
Wheelmap.org is en Nakieksel, wo elkeen rutfinnen kann, wat en Oort vun Minschen met en Rullstohl anstürt warrn kunn. Dat Projekt is up de Grundlaag vun de Koort OpenStreetMap (OSM) un is vun’n Utfinner Raul Krauthausen grünnt wurrn. Vun Wheelmap harr dat toeerst en düütsche un en engelsche Utgaav geven. Mit de Tied sünd jümmer mehr Spraaken dorto kamen. As bi de Lichtanlaag (Ampel) gifft dat dree verschillene Teken, de wiesen wat de Oort för Besöker in’n Rullstohl egent is oder nich: Gröön: Goot egent Geel: Inschränkt egent Root: Nich egent Graue Teken wiesen, dat dat över den Oort noch keene Informatschonen gifft. Brukers künnt all Öörd beweerten ahn sik vörher antomellen. Anmellte Brukers künnt Biller hoochladen un wat dorto schrieven. Wheelmap.org. Mehr Biller, Videos oder Audiodateien to’t Thema gifft dat bi Wikimedia Commons. Websteed vun dat Projekt (hoochdüütsch) wheelmap
Lew Stepanowitsch Djomin (russisch: Лев Степанович Дёмин}}; * 11. Januar 1926 in Moskau, Russische SFSR; † 18. Dezember 1998 in dat „Sternenstädtchen“ bi Moskau) weer en sowjeetsch Kosmonaut. Djomin is in' Juli 1947 in de Luftstrietkraften intreden. Van 1951 bit 1956 studeer he an de Militärakademie vun de Luftstrietkraften in Monino un weer ansluutend Aspirant an disse Akademie. 1962 hett Djomin dat Utwahlverfohren för Kosmonauten dörloopen un wurr in' Januar 1963 in de tweet militärisch Kosmonautengrupp upnommen. Sien Grundutbillen weer an' 21. Januar 1965 mit de Afslussprüfung to Enn'. Djomin hörr to de veer best vun de 15 Afsolventen. 1964 wurr Djomin för en Langtietfloog mit en Woschod-Ruumschipp utbildt, de vörsehn Flüüg wurrn aber nie nich dörführt. Dornah weer Djomin as Bordingenieur för dat Sojus-Ruumschipp in't Gespräch. Af September 1966 traineer he för de plaant Ruumstatschoon Almaz. Dör den Afstört vun Sojus 1 un da Unglück vun Sojus 11 hemm sück aber all bemannt Projekte in die Tiet nah achtern schaven. Buterdem wurrn eenige Ingenieure, de ut dat Zentrale Konstruktschoonsbüro för Experimentalen Maschinenbau keemen, vör Djomin to Ruumflüüg indeelt. Jelissejew, Kubassow un Wolkow weern för de eerst dree Besatten vun Saljut 1 vörsehn. Van November 1971 bit April 1972 traineer
Chester Alan Arthur (* 5. Oktober 1829 in Fairfield, Franklin County, Vermont; † 18. November 1886 in New York City) weer van’ 4. März bit 20. September 1881 Viezpräsident un ansluutend bit to’n 4. März 1885 der 21. Präsident vun de USA. Arthur weer oorsprünglich Mester, denn Afkaat, later hett he in New York de Tollbehörde leit. He hett Reformen vun den apenlichen Deenst inleit, um de Korruptschoon intodämmen un fung mit de Moderniseeren vun de Flotte an. Insgesamt gull Arthur aber ehrder as swaak Politiker. He wurrd binnerhalv vun de Republikaansch Partei de konservativ Grupp vun de Stalwarts torekent. Bit hüüd andüernd gifft dat Vermooden, nah de de tatsächliche Gebortsoort vun Arthur buterhalv vun de amerikaansch Grenzen leeg. Denn harr he nah de amerikaansch Verfaaten weder dat Amt vun den Viezpräsidenten noch dat Präsidentenamt övernehmen drüfft. Ok sien Gebortsjohr is nich klor: Eenig Borns seggen 1829, annern dorgegen 1830. As seker gellt, dat Arthur as fievt Kind vun den Baptistenprediger William Arthur un de sien Fru Malvina Stone boren wurr. He weer de eerste Söhn vun de Familie. Sien Vader hett faken de Arbeitsstäe wesselt. De Familie truck bit Arthur sien 14. Levensjohr söss Mal üm. Trotz disse widrige
Cecil De Vere (* 14. Februar 1845 in Montrose as Cecil Valentine Brown; † 9. Februar 1875 in Torquay) weer en britisch Schachmeester. He wurr 1845 as unehelich Kind vermootlich in Montrose in de Grafschap Angus in Schottland boren, mögelkerwies aber ok in Stirling. En Gebortsoorkunn wurr nie nich funnen, sien Vader is unbekannt. Dor he sien Naam as he vulljohrig weer in Cecil De Vere ännert hett, is spekuleert wurrn, dat dat de Familiennaam vun sien Vader weer. In jung Johren keem he nah London un hett mit twalf Johr ünner Anleiden vun Francis Burden dat Schachspelen lehrt. In de Folg hett he regelmatig dat Schachcafe Simpson's Divan in London besöcht. Hier hett he sück mit den Schachmeester un Schachschriever George Alcock MacDonnell (1830-1899) anfrüend, mit de sien Hülp he sien Speelstärke stiegern kunn. För Upsehn sörg he as he in' Dezember 1865 en Tweekamp gegen Wilhelm Steinitz (7:3 bi zwei Remispartien) winnen kunn. Allerdings harr Steinitz den Nahwussmeester ünnerschätzt un in jeder Partie een Buer un een Toog vörgeven. Steinitz hett dat Talent vun de de Vere mit dat vun den jungen Paul Morphy vergleeken. En Wettkamp ahn Vörgaav in' Juni 1866 hett Steinitz denn aber mit 2:0
Disse Artikel is man blots en Stubben. Du kannst Wikipedia helpen un em verbetern. Lippsk Platt (haugduitsk: Lippisch Platt) is eun austwestfölsken Tungenslag. Anster os innen Ramskenbrinker Platt teo 'n Büispeel feuhlet öwwer de westfölsken Twieliute ("Brechungsdiphthonge") in 'n lippsken Platt. Vandagen gifft et nich mahr mennje Luide, de lippsk Platt kürt. Haugdüütsk-Lippsket Wöerbouk (hoochdüütsch) Lippsk Plattdüütsk (hoochdüütsch) Oostwestfäälsche Dialekte Lippsk | Lübsk | Noordhessisch | Ossenbrüggsk | Pattebörnsk | Ramskenbrinker | Tekelnborgsk | Waldeggsk | Wienbrüggsk Minner Platt (hen un wenn, ol to dat Noordneddersassische rekent.)
De Oscars 1954 sünd an’n 25. März 1954 in’t RKO Pantages Theatre in Los Angeles vergeven worrn. Dat weer de 26. Oscar-Vergaav, bi de de Filmen ut dat Vörjohr – also vun 1953 – ehrt worrn sünd. Disse Vergaav weer vun Donald O’Connor un Fredric March modereert. De spoodriekste Film dat Johr weer From Here to Eternity (dt.: Verdammt in alle Ewigkeit), de in 8 Kategorien wunnen hett. Mit 13 Kategorien weer de Film ok an’n fakensten vörslahn. Buddy Adler för From Here to Eternity (dt.: Verdammt in alle Ewigkeit) John Houseman för Julius Caesar Frank Ross för The Robe (dt.: Das Gewand) William Wyler för Roman Holiday (dt.: Ein Herz und eine Krone) George Stevens för Shane (dt.: Mein großer Freund Shane) Fred Zinnemann för From Here to Eternity (dt.: Verdammt in alle Ewigkeit) Charles Walters för Lili William Wyler för Roman Holiday (dt.: Ein Herz und eine Krone) George Stevens för Shane (dt.: Mein großer Freund Shane) Billy Wilder för Stalag 17 William Holden för Stalag 17 Montgomery Clift för From Here to Eternity (dt.: Verdammt in alle Ewigkeit) Burt Lancaster för From Here to Eternity (dt.: Verdammt in alle Ewigkeit) Marlon Brando för Julius Caesar Richard Burton
Dat Pantages Theatre is en Theaterbowark in Hollywood, Kalifornien. In de Johren vun 1950 bit 1960 weern door de Oscars vergeven. Bit 1977 weer dor en Kino ünnerbröcht, siet de Tiet warrt dat as Musiktheater nütt. Dat Pantages Theatre is vun den Architekt B. Marcus Priteca op’n 6233 Hollywood Boulevard för den Veranstalter Alexander Pantages boet worrn. An’n 4. Juni 1930 weer dat Bowark as Deel vun’t Pantages Theatre Circuit apen maakt. To de Tiet gell dat as dat gröttste Filmtheater vun Hollywood un weer dat eerste Art-Deco-Kino vun de USA. De Bühnenmechanik harr ünner annern en Optog un gell as de modernste vun ehr Tiet. Dat Huus weer oorsprünglich mit twölf Stockwarken plaant, dorvun teihn as Büroflachen un twee för Kinos. Man, wegen de Weltweertschopskries weer de Bo al na dat tweete Stockwark fardig maakt. As eerste Film weer in dat Kino Floradora Girl mit Marion Davies wiest. In’n Speelbedrief weern toeerst Filmen un Vaudeville-Shows in’n Wessel wiest. Vun 1932 an güng man dorto över, blots noch Filmen to wiesen. In dat sülve Johr hett Alexander Pantages dat Filmtheater ut Geldnoot an de Fox West Coast Theatres verköfft. Howard Hughes hett dat Huus 1949 opköfft un in sien RKO
Disse Artikel is man blots en Stubben. Du kannst Wikipedia helpen un em verbetern. De Perzesser is een Vörarbeetinrichtung in de elektronschen Datenvörarbeetung (EDV). He is Hartdeel vun Computer un de zentraale Vörarbeetungseenheit (CPU). Perzessers. Mehr Biller, Videos oder Audiodateien to’t Thema gifft dat bi Wikimedia Commons.
Na dat Neddersassische Stratengesett is de Landkreis Cuxhoben Dreger för de Stratenbolast för en Reeg von Straten op dat Rebeed von’n Landkreis. Disse Kreisstraten warrt in’n Kreis dörnummereert. De höögste Nummer is de Kreisstraat 74. De Nummer 67 is nich mehr vergeven. Dat gifft vondaag also 73 Kreisstraten in’n Landkreis. Alltohoop gift dat üm un bi 456 Kilometer Kreisstraten in’n Landkreis Cuxhoben mit 133 Kilometer Radweeg, de an de Kreisstraten langsgaht, un 75 Stratenbrüggen. Tostännig för den Ünnerholt sünd de Kreisstratenmeestereen in Dorum un Hemmoor. http://www.landkreis-cuxhaven.de/index.phtml?mNavID=1779.12&sNavID=1779.275 Listen von de Kreisstraten in Neddersassen Ammerland | Auerk | Bentem | Bronswiek | Celle | Cloppenborg | Cuxhoben | Deefholt | Demost | Emden | Emsland | Freesland | Gifhorn | Goslär | Göttingen | Hameln-Purmunt | Hannober | Heidkreis | Helmstidde | Hilmessen | Holsminne | Horborg | Leer | Lüchow-Dannenbarg | Lümborg | Nienborg | Northeim | Ollnborg (Land) | Ollnborg (Stadt) | Oosterholt | Ossenbrügge (Land) | Ossenbrügge (Stadt) | Ostroe | Paane | Rodenborg (Wümm) | Schaumborg | Soltgitter | Stood | Ülzen | Vechte | Veern | Wersermasch | Willemshoben | Wittmund | Wulfenbüttel | Wulfsborg
Wesel betekent Wesel, Stadt in’n Kreis Wesel, Noordrhien-Westfalen, Wesel, Oort in de Gemeen Unnel in’n Landkreis Horborg, Neddersassen. Wesel is de Familiennaam von Adriaen van Wesel (üm 1417–1490/1499), nedderlandschen Bildsnittjer, Hermann II. Wesel († 1563), düütschen Geistlichen, Johann von Wesel (1425–1481), Theoloog, Uwe Wesel (* 1933), düütschen Rechtswetenschopper un Rechtshistoriker. Kiek ok bi: Wessel, Vesel. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Na dat Neddersassische Stratengesett is de Landkreis Horborg Dreger för de Stratenbolast för en Reeg von Straten op dat Rebeed von’n Landkreis. Disse Kreisstraten warrt in’n Kreis dörnummereert. De höögste Nummer is de Kreisstraat 87. Enkelte Nummern sünd nich (mehr) vergeven. Dat gifft vondaag also 79 Kreisstraten in’n Landkreis (wenn de K63/K63n un K77/K77n je as twee tellt warrt). Alltohoop gift dat 424,772 Kilometer Kreisstraten in’n Landkreis Horborg mit üm un bi 300 Kilometer Radweeg, de an de Kreisstraten langsgaht. Tostännig för den Ünnerholt is de Bedrievsgemeenschop Stratenünnerhollung in Hittfeld, de tohoop mit de Neddersassische Stratenboverwaltung bedreven warrt. De hüdige Kreisstraat 85 weer fröher Deel von de Bundsstraat 75. Nadem de Bundsautobahn 261 1983 trech worrn is, de de B 75 op dissen Afsnidd entlasten deit, is de Afsnidd von en Bundsstraat op en Kreisstraat rafsett worrn. http://www.landkreis-harburg.de/internet/page.php?site=1000241&typ=2 Listen von de Kreisstraten in Neddersassen Ammerland | Auerk | Bentem | Bronswiek | Celle | Cloppenborg | Cuxhoben | Deefholt | Demost | Emden | Emsland | Freesland | Gifhorn | Goslär | Göttingen | Hameln-Purmunt | Hannober | Heidkreis | Helmstidde | Hilmessen | Holsminne | Horborg | Leer | Lüchow-Dannenbarg | Lümborg | Nienborg | Northeim | Ollnborg (Land)
De Baskenland-Rundfohrt (spaansch Vuelta ciclista al País Vasco; bask. Euskal Herriko txirrindulari itzulia) is en Deelstreckenrennen in dat spaansch Baskenland. De jedes Johr in' April utdragen Rundfohrt hörr siet 2005 to de nee schafft UCI ProTour un af 2011 to de Nahfolgereeg UCI World Tour, en Reeg vun de wichtigst Radrennen vun dat Johr. De Baskenland-Rundfohrt wurr eerstmals 1924 utdragen un find siet 1952 regelmatig statt. Dat Profil vun dat Rennen gellt as besünners ansprööksvull, wiel en groot Deel vun de Streck in de Bargen fohren wurrd. Rekordsieger vun dat bit in de 1980er Johren meest ahn Utnahm vun Spaniers bzw. Basken domineert Rennen sünd José Antonio González Linares mit veer Erfolgen in de 1970er Johren un Alberto Contador. Mit Andreas Klöden (2000 un 2011) hett bit jetzt blots een Dütsche de Rundfohrt wunnen. Nich to verwesseln mit de Baskenland-Rundfahrt is de Euskal Bizikleta, en wiedere baskische Rundfohrt, de bit to dat Johr 2008 utdragen un nah tonehmen finanziellen Problemen in dat Johr 2009 mit de Baskenland-Rundfohrt fusioneert wurr. Offizielle Websteed (spaansch) radsportnews.com van' 6. Februar 2009: Euskal Bizikleta verschwindet aus dem Rennkalender
Na dat Neddersassische Stratengesett is de Landkreis Rodenborg Dreger för de Stratenbolast för en Reeg von Straten op dat Rebeed von’n Landkreis. Disse Kreisstraten warrt in’n Kreis dörnummereert. De höögste Nummer is de Kreisstraat 246. De Nummern sünd aver nich all vergeven. As de Landkreis Bremervöör un de Landkreis Rodenborg 1977 to een Kreis tohoopgahn sünd, hebbt de Kreisstraten in’n Landkreis Bremervöör en 1 vörstellt kregen (oder en 10 bi de Nummern ünner 10) un de in’n Landkreis Rodenborg en 2 (oder 20). In’n Landkreis Bremervöör weren de Tallen bet 50 vergeven un in’n Landkreis Rodenborg de Tallen bet 46. Enkelte Nummern dormank sünd vondaag nich mehr vergeven. Dat gifft vondaag also 90 Kreisstraten in’n Landkreis (wenn de K102 un de K102n in Bremervöör as twee tellt warrt). Alltohoop gift dat üm un bi 647 Kilometer Kreisstraten in’n Landkreis Rodenborg mit 335 Kilometer Radweeg, de an de Kreisstraten langsgaht. De Radwannerweg Hoge Heid hett in’n Landkreis Rodenborg en Längd von 8,590 Kilometer. Tostännig för den Ünnerholt sünd de Kreisstratenmeesteree in Rodenborg (tostännig för 327 km Straat, 144 km Radweg, den Radwannerweg Hoge Heid un 81 Brüggen in’n Süüdkreis) un de Stratenmeesteree in Sandbossel (tostännig för 320 km Straat, 191 km
Siek (hoochdüütsch Sick) is en lütten Oort in de Gemeen Jeem in’n Landkreis Rodenborg, Neddersassen. En poor hunnert Meter in’n Süüdoosten von Siek flütt de Wiest langs. De Naveröörd sünd Wehldörp in’n Noorden, Jeem un Elsdörp in’n Noordoosten, Heesdörp in’n Süüdoosten, Bokel un Mulmshoorn in’n Süden un Narbn in’n Süüdwesten. Siek höört al von öllers her to de Gemeen Jeem mit to. In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Jeem in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. In’n Eersten Weltkrieg is een Soldaat ut Siek fullen. Siek is evangeelsch-luthersch präägt un höört to dat Kaspel von de Margarethenkark in Jeem. För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört. En Denkmaal för de Fullenen ut de twee Weltkrieg’ steiht in Jeem op’n Karkhoff. Bi Siek an de
Sick betekent Sick, Oort in de Gemeen Jeem in’n Landkreis Rodenborg, Neddersassen, Sick, düütschen Hersteller von Industriesensorik, SICK: The Life and Death of Bob Flanagan, Supermasochist, US-amerikaanschen Dokumentarfilm von Kirby Dick ut dat Johr 1997, Sick, US-amerikaansche Tiedschrift. Sick is de Familiennaam von Alfred von Sick (1845–1906), düütschen Generaal, Andrea Sick (* 1963), düütsche Kunstwetenschopperin, Medienwetenschopperin un Kuratersche, Ann Sick (* 1958), US-amerikaansche Crossloop-Sommerbiathletin, Bastian Sick (* 1965), düütschen Journalist un Schriever, Carl Sick (1856–1929), düütschen Chirurg, Carl Sick (1865–na 1921), düütschen Schauspeler un Theaterbaas, Emil Sick (1921–1978), düütschen Lichtathlet, Erwin Sick (1909–1988), düütschen Utfinner un Ünnernehmer, Friedrich Christian Sick (1794–1863), düütschen Sülversmidd un Politiker, Gary Sick (* 1935), US-amerikaanschen Politikwetenschopper un Politiker, Georg Sick (1861–1937), düütschen Oberstleutnant, Georg Friedrich Sick (1760–1829), düütschen Veterinär, Gernot Sick (* 1978), öösterriekschen Footballspeler, Gustav Rochus Sick (1803–1855), düütschen Dokter un Parlamentarier, Heinrich von Sick (1822–1881), düütschen Politiker, Helma Sick (* 1941), düütsche Ünnernehmerin un Schrieversche, Helmut Sick (1910–1991), düütsch-brasiliaanschen Ornitholoog, Hermann von Sick (1815–1892), düütschen Generaalmajor, Ingo Sick (* 1939), Swiezer Physiker, Karl Friedrich Sick (1780–1837), düütschen Ökonomieraad un Hoffraad, Paul von Sick (1820–1859), düütschen Statistiker un Historiker, Peter Sick (1530–1588), düütschen evangeelschen Theoloog, Stefan Sick (* 1981), düütschen Kameramann, Speelbaas un Filmeditor,
Siek betekent Siek, en fucht Daal von en Beek, Siek, Stadt in’n Landkreis Deefholt, Neddersassen, Siek, Gemeen in dat Amt Siek in’n Kreis Stormarn, Sleswig-Holsteen, Siek, Oort in de Gemeen Neenkerken in’n Landkreis Heidkreis, Neddersassen, Siek, Oort in de Gemeen Jeem in’n Landkreis Rodenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wehldörp (hoochdüütsch Wehldorf) is en Dörp in de Gemeen Jeem in’n Landkreis Rodenborg, Neddersassen. To Wehldörp höört ok de lüttje Anbo Wehldörperholt. Na Westen to liggt dat Naturschuulrebeed Hemelsmoor un 500 Meter in’n Oosten von Wehldörp flütt de Meh-Au langs. De Naveröörd sünd Brüttendörp in’n Noorden, Wist un Bahnhoff Elsdörp in’n Noordoosten, Osenhorst un Elsdörp in’n Oosten, Jeem un Heesdörp in’n Süüdoosten, Siek un Bokel in’n Süden, Narbn un Steenfeld in’n Süüdwesten un Oostertimk, Badenst un Brümmerhoff in’n Noordwesten. In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Jeem in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. Von 1965 bet 1974 weer de Gemeen Maat von de Samtgemeen Zeven. De Oort is an’n 1. März 1974 tohoop mit Jeem, Bokel, Heesdörp un Narbn Deel von de Gemeen Jeem worrn. Wehldörp is evangeelsch-luthersch präägt un höört to dat Kaspel von de Margarethenkark in Jeem.
Brüttendörp is en Dörp in de Gemeen Zeven in’n Landkreis Rodenborg, Neddersassen. Na Süüdwesten to liggt dat Naturschuulrebeed Hemelsmoor un bi 200 Meter in’n Oosten von Brüttendörp flütt de Meh-Au langs. De Naveröörd sünd Zeven in’n Noorden, Asp in’n Noordoosten, Wist in’n Oosten, Osenhorst un Elsdörp in’n Süüdoosten, Wehldörp mit Wehldörper Holt in’n Süden, Steenfeld in’n Süüdwesten, Brümmerhoff un Oostertimk in’n Westen un Olendörp in’n Noordwesten. In de Johren 1820 weer Brüttendörp een von de Öörd, de Carl Friedrich Gauß bi de Gaußsche Landsopnahm anpeilt hett. In’n Eersten Weltkrieg sünd ölven Soldaten ut Brüttendörp fullen oder vermisst un in’n Tweten 26. 1995 weer dat Dörp Kreiswinner bi’n Weddstried Uns Dörp schall schöner warrn. In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Zeven von dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. Von 1965 bet 1974 weer de Gemeen Brüttendörp Maat von de Samtgemeen
Olendörp (hoochdüütsch Oldendorf) is en Dörp in de Gemeen Zeven in’n Landkreis Rodenborg, Neddersassen. Bi 500 Meter in’n Noordosten von Olendörp flütt de Meh-Au langs. In’n Noordwesten liggt dat Holtrebeed Groot Holt. De Naveröörd sünd Zeven in’n Noordoosten, Asp in’n Oosten, Wist, Brüttendörp un Wehldörp in’n Süüdoosten, Brümmerhoff in’n Süden, Steenfeld un Oostertimk in’n Süüdwesten, Badenst in’n Westen un Baadmöhlen in’n Noordwesten. To de öllsten Funnen op dat Rebeed von Olendörp höört dat Hünengraff op de Steenahlkenheid. In’n Eersten Weltkrieg sünd 17 Soldaten ut Olendörp fullen oder vermisst un in’n Tweten 19. In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Zeven von dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. As 1929 de Gemeen Brümmerhoff oplööst worrn is, is dat egentliche Dörp Brümmerhoff mit üm un bi 60 Inwahners an Olendörp fullen un Hemel an Oostertimk. To’n 1. Oktober 1949 is Brümmerhoff denn
Asp (hoochdüütsch Aspe) is en Oort in de Gemeen Zeven in’n Landkreis Rodenborg, Neddersassen. Bi 700 Meter in’n Süüdwesten von Asp flütt de Meh-Au langs. De Naveröörd sünd Wiersdörp un Weertzen in’n Noordoosten, Frankenbossel in’n Oosten, Wist un Elsdörp in’n Süüdoosten, Osenhorst in’n Süden, Wehldörp un Brüttendörp un Oostertimk in’n Süüdwesten, Olendörp in’n Westen un Zeven in’n Noordwesten. Asp is keen olen Oort. Asp is eerst in dat 20. Johrhunnert entstahn. In’n Mai 1939 hett de Wehrmacht en Stück Busch bi Zeven köfft, üm dor en Heeresmunitionsanstalt (Muna) antoleggen. Al 1940 hebbt se dor anfungen, Granaten to produzeren. Üm un bi 90 Bunkers hebbt op dat Gelänn stahn. In de Muna müssen en Barg sowjetsche Kriegsfungene arbeiden, von de veel doodbleven sünd. De Produkschoon güng wieder bet to’n 24. April 1945, as Zeven un Asp von de Briten innahmen worrn sünd. Na’n Krieg sünd de Anlagen glieks unbruukbor maakt worrn. De Bunkers sünd sprengt worrn un de Produkschoonsanlagen hebbt de Briten afboot. Ut de Ünnerkunftsrüüm sünd Wahnrüüm maakt worrn. Deelwies hett aver ok de Bundswehr dat Areaal bruukt un dor twee Mobilmachungsstützpunkte ünnerbröcht. De militäärschen Anlagen sünd in de Johren 1990 all oplööst worrn. Vondaag is op dat Gelänn en
Lütt Ippens is en Dörp in de Gemeen Vierden (Samtgemeen Zittens) in’n Landkreis Rodenborg, Neddersassen. De Oort grenzt in’n Noorden direkt an’n Landkreis Stood. De Oort liggt op de Stoder Geest an’n Kohbeek. De Naveröörd sünd Hogenhusen un Lütt-Wangersen in’n Noorden, Woonst in’n Noordoosten, Vierden un Groot Ippens in’n Süüdoosten, Lütt Meckels in’n Süden, Maschhorst in’n Süüdwesten un Sellhorn, Steddörp un Wangersen in’n Noordwesten. Von de Archäologie her is to vermoden, dat de Feldmark vun Ippens al teemlich lang besiedelt is. As 1989 en Radweg boot worrn is, is kort achter Lütt Ippens in Richt Sellhorn en ole Graffanlaag funnen worrn, de op de Tied vun üm un bi 2000 v. Chr schätzt warrt. Funnen düüdt dor op hen, dat de Graffsteed noch bet in de jüngere Steentied bruukt worrn is. De Naam Ippens geiht wohrschienlich op den Naam Ippo trügg, de al in late germaansche Tied för Personen bruukt weer. Dat mag ween, dat en Mann mit den Naam de eerste Siedler in de Gegend weer. Schriftliche Opteken gifft dat aver eerst veel later. De eerste schriftliche Nawies is ut dat Johr 1335, as Yppensen in en Göderverteken von dat Klooster Buxthu. Al to de Tied warrt twüschen Lütt-
Wiersdörp (hoochdüütsch Wiersdorf) is en Dörp in de Gemeen Heeßel in’n Landkreis Rodenborg, Neddersassen. To Wiersdörp höört ok de Hööv von Adiek un Ahoff mit to. So bi 1500 Meter in’n Noorden von Wiersdörp bi Heeßel flütt de Oost langs. De Naveröörd sünd Heeßel in’n Noorden, Oosterheeßel in’n Noordoosten, Adiek, Ahoff, Wiertzen un Freyersen in’n Oosten, Rüspel un Frankenbossel in’n Süüdoosten, Wist in’n Süden, Asp in’n Süüdwesten, Zeven in’n Westen un Brauel un Offens in’n Noordwesten. Wiersdörp kummt an’n 17. März 986 as Uidgeresthorp toeerst in en Oorkunn von König Otto III. vör, in de he dat Verhältnis twüschen dat Klooster Heeßel un dat Arzbisdom Bremen regelt. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is an’n 1. März 1974 Deel von de Gemeen Heeßel worrn. In’n Eersten Weltkrieg sünd ölven